పెంబి మండలం

పెంబి మండలం, తెలంగాణ రాష్ట్రం, నిర్మల్ జిల్లాకు, చెందిన మండలం.తెలంగాణ ప్రభుత్వ ఉత్తర్వు సంఖ్య GO Ms No 223 Revenue (DA-CMRF) Department, Dated: 11-10-2016 పెంబి, ఈ మండలానికి కేంద్రం. ఇది సమీప పట్టణమైన నిర్మల్ నుండి 30 కి. మీ. దూరంలో ఉంది. 2016 లో జరిగిన జిల్లాల పునర్వ్యవస్థీకరణలో భాగంగా ఈ మండలాన్ని ఏర్పరచారు. దానికి ముందు ఈ మండలం ఆదిలాబాదు జిల్లాలో ఉండేది. ప్రస్తుతం ఈ మండలం నిర్మల్ రెవెన్యూ డివిజనులో భాగం. పునర్వ్యవస్థీకరణకు ముందు కూడా ఇదే డివిజనులో ఉండేది.ఈ మండలంలో 12 రెవెన్యూ గ్రామాలు ఉన్నాయి.

 కొత్త మండల కేంద్రంగా గుర్తింపు 
ఇంతకుముందు పెంబి గ్రామం అదిలాబాదు జిల్లా, నిర్మల్ రెవెన్యూ డివిజను పరిధిలోని ఖానాపూర్ మండల పరిధిలో ఉండేది. 2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల ఏర్పాటులో భాగంగా పెంబి గ్రామాన్ని నూతన మండల కేంద్రంగా కొత్తగా ఏర్పడిన నిర్మల్ జిల్లా, నిర్మల్ రెవెన్యూ డివిజను పరిధి క్రింద 1+11 (పదకొండు) గ్రామాలుతో నూతన మండలంగా ది.11.10.2016 నుండి అమలులోకి తెస్తూ ప్రభుత్వం ఉత్తర్వులు జారీ చేసింది. 2016 లో జరిగిన పునర్వ్యవస్థీకరణలో ఏర్పడిన ఈ మండల వైశాల్యం 316 చ.కి.మీ. కాగా, జనాభా 13,903. జనాభాలో పురుషులు 6,923 కాగా, స్త్రీల సంఖ్య 6,980. మండలంలో 3,200 గృహాలున్నాయి.

 మండలంలోని రెవెన్యూ గ్రామాలు 

 పస్పుల
 ఇటిక్యాల్
 గుమ్మనుయెంగ్లాపూర్
 ధోందారి
 వస్పల్లి
 షెట్‌పల్లి
 కోసగుట్ట
 పెంబి
 వెంకంపోచంపాడ్
 బూరుగుపల్లి
 మండపల్లి
 నాగ్‌పూర్

 మూలాలు 

వర్గం:2016 లో ఏర్పాటైన తెలంగాణ మండలాలు